











Acatistul Sfântului Efrem cel nou pentru ridicarea din deznădejde 
sau mâhnire 





Sfântul mare mucenic Efrem cel nou, Grecia - grabnic ajutător şi mare făcător de 
minuni (1384 - 1426) (3 ianuarie şi 5 mai): 

https://www.academia.edu/43109990/Sf% C3% A?2ntul_mare_mucenic_Efrem_cel_nou_Gre 
cia__grabnic_ajut 9% C4% 83tor_% C5%9Fi_mare_f% C4% 83c 9% C4% 83tor_de_minuni_13 

Rugăciunile începătoare 


























În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


























Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Rugându-te pentru întreaga fire omenească, întru Duhul Sfânt ai văzut suferinţa şi 
sfâşierea femeii care îşi tăiase venele şi ai vestit celui pe care l-ai vindecat de ochi 
să-i vină degrabă în ajutor. De aceea, te rugăm, prea cuvioase părinte Efrem, să ne 
miluieşti şi pe noi, ca să ne învrednicim a-ţi grăi: Bucură-te, Sfinte mare muce- 
nice Efrem, lumină a credinţei, a nădejdii şi a vieţii! 


























Icosul 1 

Știind slăbiciunea firii omeneşti şi cunoscând întru pustniceasca nevoinţă cât poate 
fi de adâncă şi de cumplită mâhnirea deznădăjduirii, i-ai dat grabnică ajutorare 
acelei femei care a vrut să-şi pună capăt vieţii, biruindu-l încă o dată pe cel care 
este neîmpăcat urâtor al Vieţii. Sfinte Efrem, tu ai cunoscut cu făptuirea ce este po- 
gorârea la iad a Domnului Hristos şi, acolo cufundându-te şi bând amarul deznă- 
dăjduirii, ai biruit, pentru că nu ţi-ai dezlipit ochii de slava lui Hristos Cel Înviat. 
Pentru acestea toate, cu umilinţă îţi cântăm: 

Bucură-te, ocrotitorul şi tămăduitorul cel prea grabnic al celor biruiți de dezn- 
ădejde; 

Bucură-te, negrăită bunătate care nu judecă, ci îmbrăţişează sufletele noastre; 
Bucură-te, cel care prin pătimirile tale muceniceşti ridici poverile multora; 
Bucură-te, cruce a durerii strălucind de pe flamura Învierii lui Hristos; 

Bucură-te, sânge tămăduitor care ai potopit biruinţele morţii noastre lăuntrice; 
Bucură-te, foc aprins întru dragostea dumnezeiască prin suflarea Duhului Sfânt; 
Bucură-te, soare răsărit în inimile noastre prin lucrarea nenumăratelor minuni; 
Bucură-te, pom înverzit dintru care se revarsă cu îmbelşugare tihna veacului viitor; 
Bucură-te, senin al nădejdii înveşmântat cu norii cei prea curaţi ai milei păcii; 
Bucură-te, cer lăuntric întru care se vesteşte tuturor slava veacului ce va să fie; 
Bucură-te, înflorire viorie ce umple de bucurie sufletele noastre ostenite de întris- 
tare şi păcat; 

Bucură-te, curcubeu al curăţiei, care ai potopit cu noian de blândeţe pornirile gân- 
durilor noastre rele; 

Bucură-te, Sfinte mare mucenice Efrem, lumină a credinţei, a nădejdii şi a 
vieţii! 


Condacul al 2-lea 

Mâhnirile şi suspinările cele de multe feluri se isprăvesc de îndată când eşti chemat 
în rugăciune, iar prietenia ta dumnezeiască şi plină de smerenie îndulceşte nespus 
sufletele noastre, Sfinte părinte Efrem. Umple-ne de tărie făpturile şi cuvintele, ca 
să putem vesti tuturor minunile tale, săvârşite întru puterea Celui căruia 1 se cuvine 
veşnicul: Aliluia! 


Icosul al 2-lea 

În noianul nevoinţelor pustniceşti ai cunoscut amărăciunea cea cumplită a depăr- 
tării harului lui Dumnezeu, neclintitule părinte Efrem, şi biruind prin îndelungă- 
răbdare, te faci nouă far şi stea călăuzitoare spre întremarea întru nădejde. Te 
cinstim pe tine cu tot sufletul, căci prin tine Domnul ne poate schimba lacrimile în 
bucurie, şi de aceea râvnim să îţi grăim aşa: 

Bucură-te, visterie de mari daruri pentru cei care te-au cunoscut prin credință; 























Bucură-te, prieten sfânt care porți pe umeri povara de păcate şi dureri ale seme- 
nilor; 

Bucură-te, pas nevăzut care ne însoţeşti şi ne păzeşti întru toate căile şi alegerile; 
Bucură-te, frate şi părinte care niciodată nu se ruşinează de noi, cei neînsemnaţi; 
Bucură-te, roşeală străluminată ce preschimbi în curăţie întunecarea inimilor noa- 
stre; 

Bucură-te, văpaie lină şi feciorelnică, mistuitoare a întinăciunilor omeneşti; 
Bucură-te, rază sfântă dintru care ne împărtăşim cu dragostea lucrătoare a Prea- 
sfintei Treimi; 

Bucură-te, pajişte înmiresmată întru care se odihnesc cei ce urmează lui Hristos; 
Bucură-te, azur cristalin întru care cunoaştem bunătatea surâsului lui Dumnezeu; 
Bucură-te, tainică stea care ne călăuzeşti nevătămaţi prin noaptea acestei vieţi; 
Bucură-te, amurg, ce vesteşti zorii zilei care niciodată nu se mai sfârşeşte; 
Bucură-te, ploaie limpede ce ne arată curcubeul nesfârşitei iubiri şi milostiviri du- 
mnezeieşti; 

Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 3-lea 

Străjer te-ai făcut celor bântuiţi şi vătămaţi de gândurile de sinucidere, iar prin pu- 
terea dumnezeiască a rugăciunilor şi a dragostei tale poţi să le preschimbi minţile şi 
inimile, aducându-i întru înnoirea şi luminarea lăuntrică. Fii nouă tuturor sprijinitor 
şi apărător, prea cuvioase părinte Efrem ca, păzindu-ne mintea de gândurile necu- 
rate, să ne învrednicim a cânta Preasfintei Treimi: Aliluia! 


Icosul al 3-lea 

Suspinul îl preschimbi în surâs, lacrima în zâmbet, mâhnirea în bună nădejde, iar 
povara sufletească în bucurie, Sfinte mare mucenice Efrem. Pentru aceea, şi noi, 
pomenindu-te în rugăciunile noastre, cunoaştem cum ne înseninezi sufletele şi ne 
dăruieşti nădejdea cea curată şi izvorâtoare de viaţă şi cu voioşie îţi grăim unele ca 
acestea: 

Bucură-te, alinare grabnică, urzită nouă cu multă vreme înainte de a te cunoaşte; 
Bucură-te, fulg de nea care ne aduci răcoarea Duhului Sfânt în arşiţa sufletească; 
Bucură-te, bucurie a străluminării chipului întru care Îl vedem pe Fiul întru Tatăl; 
Bucură-te, cădelniță şi mireasmă cerească ce stârpeşte lâncezeala tuturor mâh- 
nirilor; 

Bucură-te, iubire de osteneala ce a fost încununată cu sângiuri muceniceşti; 
Bucură-te, jar nestins ce arde în chip nevăzut tăciunii patimilor noastre; 

Bucură-te, lumină blândă şi ocrotitoare, ţesută în minunat acoperământ; 

Bucură-te, vlăstar ce a ajuns arbore după chipul şi întru puterea Pomului Vieţii; 


























Bucură-te, veşnică înseninare a minţii, dobândită urcând muntele ostenelilor; 
Bucură-te, strălucire de pe bolta Bisericii lui Hristos, care reverşi raza curatelor nă- 
dejdi; 

Bucură-te, flamură înainte mergătoare ce vesteşte suflarea Duhului Sfânt; 
Bucură-te, curcubeu dumnezeiesc, plămădit dintru razele Soarelui Dreptăţii revăr- 
sate în lacrimile rugăciunilor tale; 

Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 4-lea 

Am ostenit săturându-ne cu saţul cel greu al patimilor şi a gândurilor rele, iar 
inimile noastre suspină după tămăduire, după cum cel închis în temniţă jinduieşte 
să fie lberat. Primeşte-ne şi pe noi, dumnezeiescule Efrem, şi slobozindu-ne din 
închisorile cele de gând, arată-ne calea care ne va duce către viaţa cea nepieritoare, 
unde toţi cei mântuiţi îi cântă lui Dumnezeu: Aliluia! 


Icosul al 4-lea 

Bogăția milostivirilor tale întâmpină sufletele celor doborâţi de mâhnire, iar rugă- 
ciunea ta cea lucrătoare îşi arată grabnic iscusinţa prin neîncetatele tămăduiri. De 
aceea şi noi, prea bunule părinte Efrem, întru surâsul nădejdii îți aducem aceste 
cuvinte de mulţumire: 

Bucură-te, zbor pornit din veşnicul tărâm spre a cuprinde toată slăbănogirea ome- 
nească; 

Bucură-te, biruinţă a dragostei lui Hristos arătată prin sălăşluirea în inimă a Prea- 
Sfântului Duh; 

Bucură-te, prieten care îşi pune neîncetat sufletul pentru noi înaintea lui Dum- 
nezeu; 

Bucură-te, poartă tuturor deschisă, alcătuită din nestematele minunilor tale; 
Bucură-te, grâu arămiu, copt întru suflarea şi suspinarea Duhului Sfânt; 

Bucură-te, înflăcărare şi îmbărbătare întru urmarea poruncilor Mântuitorului Hri- 
stos; 

Bucură-te, soare vesel ce încălzeşti cu mulțime de raze în zilele geroase ale iernii 
sufleteşti; 

Bucură-te, sevă a vieţii veşnice, revărsată cu milostivire în sufletele noastre slă- 
bănogite de păcat; 

Bucură-te, nor neprihănit care degrab ne adumbreşti când suntem cuprinşi de pâr- 
jolul necazurilor; 

Bucură-te, braţe pururea deschise întru care se alină durerile tuturor oamenilor; 
Bucură-te, izbândă veşnică prin a cărei privire se spulberă taberele vrăjmaşilor; 


























Bucură-te, linişte şi pace desăvârşite, pecetluite întru curcubeul graiurilor lui Dum- 
nezeu; 

Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 5-lea 

Neoprită şi pururea îmbelşugată este bunătatea şi dragostea ta, prea cuvioase 
mucenice Efrem, şi numai necredinţa noastră poată să stăvilească răul cel grabnic 
curgător al facerilor tale de bine. De aceea, te rugăm, sfârâmă împietrirea inimilor, 
ca limpezindu-ne şi curăţindu-ne lăuntric să ne învrednicim a cânta împreună cu 
tine lui Dumnezeu: Aliluia! 


Icosul al 5-lea 

Nenumăraţi sunt cei care aleargă la tine, dumnezeiescule Efrem, căci au cunoscut 
dragostea ta şi ştiu că tu ai un zâmbet pentru fiecare dintre noi, în orice împrejurare 
ne-am afla. Pentru aceea şi noi, toţi cei cu inimile întristate, venim degrab către ti- 
ne şi îți grăim unele ca acestea: 

Bucură-te, soarele cel strălucitor al speranţei, care ai risipit bezna deznădejdii; 
Bucură-te, voioşie care revarsă şi asupra noastră bucuria vieţii şi a bunei voirii; 
Bucură-te, veselie întru care acum saltă tămăduiţi toţi cei mai înainte schilodiţi de 
gândurile deznădejdii; 

Bucură-te, bucurie fără seamăn a apropierii noastre de Sfintele Taine ale lui Hri- 
stos; 

Bucură-te, strugure rumenit sub cerul Dumnezeirii pentru a potoli însetarea sufle- 
telor; 

Bucură-te, vatră aburindă întru care se coace pâinea cereştilor dăruiri; 

Bucură-te, aur sfânt care cu bogăţia strălucirii umpli de bucurie visteria sufletelor; 
Bucură-te, înmugurire ce vesteşte primăvara bunelor vestiri dumnezeieşti; 
Bucură-te, căci stolurile cele amare ale gândurilor negre le alungi de pe cerul ini- 
MIL; 

Bucură-te, gingăşie a prieteniei care ne cunoaşte înainte ca noi să te cunoaştem; 
Bucură-te, rugăciune străvăzătoare ce cuprinde suspinurile şi lacrimile tuturor; 
Bucură-te, curcubeu ce împodobeşti cu seninul nădejdii sufletele cuprinse de înno- 
urarea gândurilor; 

Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 6-lea 
Nu zăboveşti a ne ieşi întru întâmpinare nouă, celor doborâţi sufleteşte, Sfinte 
părinte Efrem, iar aplecarea ta se preschimbă în ridicarea noastră, făcându-ni-se 





























astfel cunoscută dragostea cea nemincinoasă a Evangheliei lui Hristos. Fii nouă 
împreună călător pe căile acestei vieţi şi ne învaţă cum să cumpănim cuvintele şi 
faptele noastre, tăinuind în ele cântarea: Aliluia! 


Icosul al 6-lea 

Mulțimea lacrimilor călugăreşti s-au unit cu şiroaiele însângerate ale muceniciei 
tale, prea cuvioase mucenice Efrem, adăpând rădăcina cea adâncă a pomului ru- 
găciunii, dintru ale cărui roade cu toţii râvnim a gusta spre învierea sufletelor. Pri- 
meşte cu îngăduinţă şchioapele noastre cuvinte, prin care îți mulțumim în acest 
chip: 

Bucură-te, căci la stropul nostru de credinţă răspunzi cu munţi de daruri; 

Bucură-te, cântec al Învierii ce cuprinde în el toată bucuria înnoirii sufleteşti; 
Bucură-te, duioşie care ne şopteşte inimii cuvinte sfinte şi îndemnuri de nădejde; 
Bucură-te, dor de Patria de sus, adeverit nouă prin milostivirea ta cea lucrătoare; 
Bucură-te, ruşinare şi îmbujorare a sfielii Duhului Sfânt, arătată pentru multele 
noastre păcate; 

Bucură-te, fierbinţeală ce veştejeşte toată deznădejdea şi delăsarea noastră lăun- 
trică; 

Bucură-te, bunătate fără de seamăn ce reaprinde pâlpâirea credinţei noastre; 
Bucură-te, înverzire a nădejdii, pogorâtă asupra cioatelor nelucrării noastre lăun- 
trice; 

Bucură-te, arvună a sălăşluirilor cereşti pentru cei care cer mijlocirea ta; 

Bucură-te, tainică lucrare în inimile noastre, care ne deschide calea spre Sfânta 
Spovedanie; 

Bucură-te, arhierească putere care îmbrăţişează întreaga fire omenească; 

Bucură-te, curcubeu care prin blândeţea ta dumnezeiască ne deschizi porțile zilei a 
opta; 

Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 7-lea 

Cel care a voit să-şi pună capăt zilelor şi şi-a pregătit loc pentru spânzurare te-a 
avut pe tine păzitor şi, împiedecând lucrarea lui, în chip nevăzut ai luat asupra ta 
povara întunecatelor gânduri, prea blândule Efrem. Primeşte-ne şi pe noi, toţi cei 
necăjiţi şi întristaţi şi, fărâmându-ne poverile lăuntrice, învredniceşte-ne să-l cân- 
tăm lui Dumnezeu: Aliluia! 


Icosul al 7-lea 
Nu îi treci niciodată cu vederea pe cei întristați şi deznădăjduiţi, căci prea plinul 
dragostei tale dumnezeieşti mângâie în chip tainic toate lacrimile şi suspinurile 
































noastre, prea cuvioase mucenice Efrem. Rupând zăgazurile morţii lăuntrice, aduci 
lumina lui Dumnezeu în inimi, iar noi, ştiind că nu avem cuvinte pe măsura recu- 
noştinţei ce ţi se cuvine, cu umilinţă îţi grăim aşa: 

Bucură-te, că te-ai pogorât în temniţa sufletelor cu lumina harului dumnezeiesc; 
Bucură-te, că ai rupt cătuşele făurite minţii de către gândurile întunecate; 
Bucură-te, că lanţurile neştiinţei şi ale nepăsării se spulberă prin rugăciunile tale; 
Bucură-te, izbândă a vieții fără de moarte, care îi alungă pe vrăjmaşii mântuirii 
omului; 

Bucură-te, sabie înroşită întru focul Sfintelor Scripturi spre călăuzirea şi tămă- 
duirea minţilor rătăcite; 

Bucură-te, arşiţă care aprinde în inimile noastre setea dorului de pocăință; 
Bucură-te, comoară a dumnezeieştilor minuni tăinuită în pământ vreme de cinci 
veacuri; 

Bucură-te, ramură cu mulţime de roade, altoită pe tulpina Bisericii lui Hristos; 
Bucură-te, milostivire şi întâmpinare grabnică, pogorâtă spre cei zdrobiţi de rău- 
tatea gândurilor; 

Bucură-te, binecuvântare a cuvântului facător de viaţă, sădit în lume prin multe mi- 
nuni; 

Bucură-te, cântec limpede ce răsună dintru mormântul cel fără de moarte al Dom- 
nului; 

Bucură-te, curcubeu al sfintelor nădejdi pe care râvnim să-l vedem la sfârşitul 
zilelor noastre; 

Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 8-lea 

Întru vâltoarea caznelor muceniceşti fiind cuprins, nu ţi-ai dezlipit mintea de nu- 
mele lui Hristos Dumnezeu, Sfinte părinte Efrem, ci chemându-L prin rugăciune, 
ai arătat biruinţa cu care blândeţea poate înfrânge bulboana cea aprigă a răutăţii 
ucigaşe. Pe acestea văzându-le, alergăm la tine, prea cuvioase, cerând mijlocirile 
tale înaintea Celui căruia Îi cânţi veşnicul: Aliluia! 


Icosul al 8-lea 

Potopire pururea izvorâtoare de bunătăţi este inima ta, dumnezeiescule Efrem, 
revărsând asupra noastră neîncetate daruri şi tămăduiri. De aceea, toţi cei care ne- 
am învrednicit de binefacerile tale te rugăm, primeşte recunoştinţa noastră urzită 
întru aceste cuvinte: 

Bucură-te, reazem de lumină, neclintit de învolburările lumii pământeşti; 
Bucură-te, cruce biruitoare prin răbdare a tuturor necazurilor omeneşti; 

Bucură-te, mângâierea fără seamăn ce odrăsleşte surâsul în inimile celor mâhniţi; 

Bucură-te, slavă a Evangheliei lui Hristos, cunoscută nouă prin mulţime de minuni; 
Bucură-te, candelă aprinsă în inimile credincioşilor pentru dragostea veghetoare a 
Preasfintei Treimi; 

Bucură-te, zefir lin ce pogoară primăvara peste gheţurile inimilor noastre; 
Bucură-te, licărire preschimbată grabnic în fulger pentru cei cuprinşi de multe ne- 
Cazuri; 

Bucură-te, pom veşnic verde prin care suntem chemaţi către cele nepieritoare; 
Bucură-te, dragoste fără de seamăn care ne chemi la nunta cea fără de moarte a În- 
VIeril; 

Bucură-te, pătimire mucenicească ce a străfulgerat noaptea acestei lumi; 

Bucură-te, fluture prea frumos care ne călăuzeşti către câmpia înflorită a dumne- 
zeieştii cunoştinţe; 

Bucură-te, cascadă de curcubeie dintru care ne adăpăm cu dragostea lui Hristos; 
Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 9-lea 

Paharul cel cumplit de amar al pătimirilor muceniceşti l-ai băut până la fund, prea 
cuvioase Efrem, înfruntând fără de clintire turbarea răutăţii ucigaşilor tăi. Pentru 
aceea, şi noi te rugăm să ne izbăveşti dintru prigonirile cele lăuntrice ale gândurilor 
rele, ca, răsuflând întru nădejde, să cutezăm a mulţumi lui Dumnezeu, zicând: 
Aliluia! 


Icosul al 9-lea 

Nimic din dragostea ce am cunoscut-o pe pământ nu se poate asemăna cu ceea ce 
dăruieşti tu prin lucrarea Sfântului Duh, mare mucenice Efrem, şi de aceea, inimile 
noastre mărturisesc prin tăcere nădejdea şi bucuria, iar prin cuvinte, recunoştinţa, 
grăindu-ți aşa: 

Bucură-te, căci primii paşi în credinţă ni-i faci trepte către Dumnezeu; 

Bucură-te, nevăzut car de foc care ne porţi inimile către cele de Sus; 

Bucură-te, simfonie nemaiauzită a delicateţii dumnezeieşti; 

Bucură-te, picătură sfântă care sfărâmă cochila iubirii de sine; 

Bucură-te, căci mâinile noastre însângerate de mulțimea păcatelor le curăţeşti prin 
lacrimile tale; 

Bucură-te, cuptor întru care se coace plămada minunilor lui Dumnezeu; 

Bucură-te, sfinţenie însutit roditoare care ne scoţi la lumină din bezna multelor 
mâhniri; 

Bucură-te, frunziş ocrotitor ce ne izbăveşti de ploaia cea mâloasă a gândurilor rele; 
Bucură-te, zâmbet ceresc care spulberi rânjetele şi biruinţele drăceşti din viaţa noa- 
stră; 

Bucură-te, putere de neînțeles care i-a cutremurat şi înspăimântat pe stăpânitorii ia- 
dului; 

Bucură-te, vultur care îşi deschide aripile cunoştinţei până în străfundul inimilor 
noastre; 

Bucură-te, curcubeu pururea însorit de Evanghelia Fiului lui Dumnezeu; 
Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 10-lea 

Cunoscându-ţi mărinimia dragostei, feţele noastre întunecate şi mâhnite se înnoiesc 
dintru lumina chipului tău, minunatule Efrem. Încrustează-ţi strălucirea în inimile 
noastre prin tămăduirea suferințelor lăuntrice, ca astfel, cu faţa senină, să grăim 
dimpreună cu tine lui Dumnezeu: Aliluia! 


Icosul al 10-lea 

Dragostea pe care ai învăţat-o din Evanghelia lui Hristos şi pe care ţi-ai pecetluit-o 
în suflet prin lucrarea poruncilor ni se face întâmpinare în multele noastre nevoi şi 
neputinţe, Sfinte părinte Efrem. Pentru aceasta, toţi cei cu sufletele povârnite de 
întristare şi deznădejde, unindu-ne suspinurile, alergăm către tine, grăindu-ţi aşa: 
Bucură-te, alinare împletită din dragoste, bună voinţă şi deplină înţelegere; 
Bucură-te, ocean de daruri, care prin line valuri ne primeneşti sufletele; 

Bucură-te, nume şi odor de preţ, tăinuit în străfundul conştiinţei noastre; 

Bucură-te, zbor înalt ce nu se sfieşte să ne răpească din mocirla deznădejdii; 
Bucură-te, că ni te faci minunat prieten prin Trupul şi Sângele lui Hristos - Dumne- 
zeu; 

Bucură-te, flacără neostoită care stârpeşte bezna înşelăciunii, dăruind călăuzire ce- 
lor rătăciţi; 

Bucură-te, giuvaier izvorâtor de raze sfinte care ne îmbogățește cu nenumărate mi- 
nuni; 

Bucură-te, poiană întru care aflăm odihnă în vremea sălbăticirii şi întunecării su- 
fletului; 

Bucură-te, susur limpede al oglindirilor cereşti, dăruit nouă prin lucrare preoțească; 
Bucură-te, urcuş pogorâtor care a odihnit întru sine suspinul lui Dumnezeu pentru 
toată făptura; 

Bucură-te, vioreaua cea înmiresmată care te pogori multelor noastre neputinţe; 
Bucură-te, veşmânt de curcubeu, ţesut întru îndelunga răbdare a smereniei; 
Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 11-lea 


























Grădină prea înmiresmată te avem pe tine, prea cuvioase Efrem, întru care darul 
Duhului Sfânt a plinit cu veşnice roade ostenelile tale călugăreşti şi muceniceşti. 
Dăruieşte-ne hrană potrivit vârstei noastre sufleteşti, ca, pricepând măcar puţin din 
adâncul nevoinţei tale, să grăim lui Dumnezeu cu mulțumire: Aliluia! 


Icosul al 11-lea 

Cale cu totul istovitoare este deznădejdea, încât şi suflarea trupului aproape că pie- 
re din pricina durerii sufleteşti, însă sub privirea ta cea veghetoare, Sfinte Efrem, 
văzduhul cel curat al rugăciunii ne pătrunde în inimi ridicându-ne la viaţă, nădejde 
şi lucrare. Pentru aceasta, dintru voioşia cea curată a buneivoirii, îţi grăim aşa: 
Bucură-te, mărinimie ce pluteşti peste veacuri cu aripile dragostei Mângâietorului; 
Bucură-te, mână degrab întinsă care ne ridici cu putere din mlaştina deznădăjduirii; 
Bucură-te, cumpănă a milostivirii lui Hristos, prin care iei asupra ta păcatele noa- 
stre; 

Bucură-te, izbândă înălțată prin pogorârea în smerenia Fiului lui Dumnezeu; 
Bucură-te, purpură izvodită şi pecetluită întru crucea pătimirilor muceniceşti,; 
Bucură-te, vâlvătaie a dragostei dumnezeieşti, aprinsă în zborul Sfinților Serafimi; 
Bucură-te, armură de lumină, dobândită prin neîncetata priveghere a minţii; 
Bucură-te, căci dudul în care ai fost mucenicit te are pe tine drept roadă prea slă- 
vită şi veşnică; 

Bucură-te, bucurie înveşmântată cu seninul Învierii din morţi a Fiului lui Dum- 
nezeu; 

Bucură-te, tărie prea lină care sfărâmă porțile iadului din inimile omeneşti; 
Bucură-te, râu de milostivire ce spală mulţimea necurățiilor şi a fărădelegilor noa- 
stre; 

Bucură-te, curcubeu care îşi înalță bolta deasupra nenumăratelor pătimiri; 
Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 12-lea 

Colina neprihăniților s-a umplut de slava cerească în vremea pătimirilor tale, prea 
blândule Efrem, însă nevăzută le era cumpliților tăi prigonitori, căci însăşi inima 
lor crudă şi împietrită era privelişte de iad. Cu lumina ta cea tainică, prea cuvioase 
mucenice, sporeşte-ne credința şi nădejdea, ca întru plinătatea cunoştinţei să-l 
putem grăi lui Dumnezeu: Aliluia! 


Icosul al 12-lea 

Nu a putut trecerea celor cinci veacuri să te îngroape în bezna uitării, Sfinte Efrem, 
căci te-ai îngropat dimpreună cu dragostea lui Hristos, iar aflarea sfintelor tale 
moaşte s-a săvârşit întru proslăvirea dumnezeieştii Sale Învieri. De aceea, şi noi 


























cădem înaintea ta, mulțumindu-ţi pentru că ni te-ai făcut cale spre Hristos Domnul 
ŞI îți grăim aşa: 

Bucură-te, corabia cerească, întru care ai adunat toţi deznădăjduiţii lumii spre a-i 
îmbrăţişa; 

Bucură-te, căci prin puterea Duhului Sfânt nu părăseşti pe nimeni, niciodată; 
Bucură-te, hrană sufletească dăruită întru bucuria curatelor nădejdi; 

Bucură-te, carte sfântă în care fiecare literă e o minune săvârşită pentru noi; 
Bucură-te, căci rănile noastre nevindecate le tămăduieşti întru puterea sfintei În- 
Vieri; 

Bucură-te, dogoare limpede grăitoare, ce dăruieşti auzire inimilor noastre surde; 
Bucură-te, căci, urmând pildele tale, ne îmbrăcăm cu zalele de aur ale credinţei şi 
rugăciunii; 

Bucură-te, măslin duhovnicesc, care cu ungerea ta ne izbăveşti din învolburarea 
păcatului; 

Bucură-te, prea înţelept povăţuitor pe calea cea strâmtă care duce către Sfânta 
Euharistie; 

Bucură-te, dragoste neostoită care vine după noi în cele mai adânci prăpăstii de 
gând; 

Bucură-te, furtună aprigă, care înălțările păcatului le spulberă şi le spală; 
Bucură-te, curcubeu făcut nouă poartă de taină către Patria de sus; 

Bucură-te, Sfinte mare mucenice Efrem, lumină a credinţei, a nădejdii şi a vie- 
ţii! 


Condacul al 13-lea (de trei ori) 

O, dumnezeiescule părinte Efrem, toți cei ce alergăm la tine ne izbăvim, căci sus- 
pinurile noastre le preschimbi întru ale tale şi prin aceasta se alcătuieşte în Ceruri 
biserică nefăcută de mână, întru care Preasfântul Duh pururea sălăşluieşte. Pri- 
meşte puţina noastră mulţumire şi, luminându-ne şi călăuzindu-ne în această viaţă 
pământească, ajută-ne să ajungem la ţărmul cel veşnic, ca, dimpreună cu toți Sfin- 
ţii, să ne învrednicim a-l cânta lui Dumnezeu: Aliluia! 


Apoi se citesc: 


Icosul 1 

Știind slăbiciunea firii omeneşti şi cunoscând întru pustniceasca nevoinţă cât poate 
fi de adâncă şi de cumplită mâhnirea deznădăjduirii, i-ai dat grabnică ajutorare 
acelei femei care a vrut să-şi pună capăt vieţii, biruindu-l încă o dată pe cel care 
este neîmpăcat urâtor al Vieţii. Sfinte Efrem, tu ai cunoscut cu făptuirea ce este po- 
gorârea la iad a Domnului Hristos şi, acolo cufundându-te şi bând amarul deznă- 

dăjduirii, ai biruit, pentru că nu ţi-ai dezlipit ochii de slava lui Hristos Cel Înviat. 
Pentru acestea toate, cu umilinţă îţi cântăm: 

Bucură-te, ocrotitorul şi tămăduitorul cel prea grabnic al celor biruiți de dezn- 
ădejde; 

Bucură-te, negrăită bunătate care nu judecă, ci îmbrăţişează sufletele noastre; 
Bucură-te, cel care prin pătimirile tale muceniceşti ridici poverile multora; 
Bucură-te, cruce a durerii strălucind de pe flamura Învierii lui Hristos; 

Bucură-te, sânge tămăduitor care ai potopit biruinţele morţii noastre lăuntrice; 
Bucură-te, foc aprins întru dragostea dumnezeiască prin suflarea Duhului Sfânt; 
Bucură-te, soare răsărit în inimile noastre prin lucrarea nenumăratelor minuni; 
Bucură-te, pom înverzit dintru care se revarsă cu îmbelşugare tihna veacului viitor; 
Bucură-te, senin al nădejdii înveşmântat cu norii cei prea curaţi ai milei păcii; 
Bucură-te, cer lăuntric întru care se vesteşte tuturor slava veacului ce va să fie; 
Bucură-te, înflorire viorie ce umple de bucurie sufletele noastre ostenite de întris- 
tare şi păcat; 

Bucură-te, curcubeu al curăţiei, care ai potopit cu noian de blândeţe pornirile gân- 
durilor noastre rele; 

Bucură-te, Sfinte mare mucenice Efrem, lumină a credinţei, a nădejdii şi a 
vieţii! 


Condacul 1 

Rugându-te pentru întreaga fire omenească, întru Duhul Sfânt ai văzut suferinţa şi 
sfâşierea femeii care îşi tăiase venele şi ai vestit celui pe care l-ai vindecat de ochi 
să-i vină degrabă în ajutor. De aceea, te rugăm, prea cuvioase părinte Efrem, să ne 
miluieşti şi pe noi, ca să ne învrednicim a-ţi grăi: Bucură-te, Sfinte mare muce- 
nice Efrem, lumină a credinţei, a nădejdii şi a vieţii! 


După care se citeşte rugăciunea: 
Rugăciune către Sfântul Efrem 


O, prea bunule părinte Efrem, atâtea amărăciuni şi dureri mă covârşesc, încât cu 
toată această povară poposesc înaintea ta. Nu găsesc cuvinte prin care să-ţi spun tot 
ce-mi sfâşie sufletul, însă suferinţa lăuntrică mi s-a făcut neîncetat suspin. Sunt 
dureri, nemulțumiri, neîmpăcări şi neîmpliniri care s-au adunat de-a lungul vremii. 
Primeşte-le pe toate aceastea întru pacea blândeţii tale. Cuprinde-mă şi pe mine în 
neasemuita ta dragoste şi milostivire, curățindu-mă şi înnoindu-mă precum ştii 
doar tu. 





























Fie-ţi milă de tot omul, căci nu sunt eu nici cel dintâi şi nici cel de pe urmă care 
aleargă către tine covârşit de întristare ori deznădejde. Pune în inima mea spor de 
nădejde şi credinţă, prin care să fac şi eu cinste chipului lui Dumnezeu după care 
am fost zidit. 


Învredniceşte-mă a mă apropia de Sfânta Spovedanie şi de Sfânta Euharistie, ca şi 
eu să mă fac părtaş marii taine a Intrupării Fiului lui Dumnezeu, împărtăşindu-mă 
cu Trupul şi Sângele Său, dăruit pentru viaţa lumi. 


Și în acest fel întremându-se sufletul meu, fă-l să ia calea lui Dumnezeu, pe tine 
avându-te neîncetat ocrotitor până la sfârşitul vieţii pământeşti, şi să trec apoi, cu 
bine şi în tărâmul luminii veşnice, pentru a-ţi putea mulțumi prin cuvinte care nu 
pot fi cuprinse aici, în lumea pământească. 


Fie ca toate acestea să se împlinească întru numele şi întru puterea Tatălui şi a 
Fiului şi a Sfântului Duh, acum şi pururea şi în vecii vecilor. Amin. 


ȘI se face otpustul: 

Doamne lisuse Hristoase, Fiul lui Dumnezeu, pentru rugăciunile prea curatei 
Maicii Tale, ale Sfântului Efrem cel nou şi ale tuturor Sfinților, miluieşte-ne şi ne 
mântuieşte pe noi. Amin. 


Sursa:https://www.dervent.ro/rugaciuni.php?cID=cat-rugaciuni-acatiste&rID=00085- 
ACATISTUL SFANTULUI EFREM CEL NOU PENTRU RIDICAREA DIN DEZNA 
DEJDE ORI MAHNIRE 



































La mai bine de cinci veacuri de la mucenicia sa, moaştele Sfântului Efrem cel nou 
au fost descoperite în chip minunat de către stareţa Macaria, cea care a refăcut 
Mănăstirea de la Nea Makri. 


Intre ruinele vechii mănăstiri 


Aşezată între ruinele vechii mănăstiri, unde sfânta Pronie îmi călăuzise paşii, mi- 
am întors gândurile către anii care s-au scurs, către vremurile de demult, când 
peste tot erau risipite osemintele sfinţilor care au înroşit şi au hrănit cu sângele lor 
arborele Ortodoxiei. 

** Cunoscând prin dar și făptuire smerenia Domnului Hristos, “e 
ţi-ai tăinuit sfintele oseminte în sânurile pământului, Sfinte. + 
Părinte Efrem, iar prin rugăciunile tale cele fierbinți, în taină ai % 
îndreptat umbletele multora care porneau spre tărâmul nelegiu- 
itei mândrii și spre adâncul păcatului. Izbăvește-mă, Părinte, cu j 
| rugăciunile tale, de toată aplecarea spre păcat și slavă deșartă «+ SE 


Curăţând aceste ruine, mă gândeam că mă aflu într-un loc sfânt şi mă rugam aşa: 
“Doamne, Dumnezeul meu, învredniceşte-mă pe mine, smerita roaba a Ta, să 
văd pe unul din părinţii care au trăit aici”. După un timp oarecare, în care eu m- 


am rugat fără încetare, am auzit înlăuntrul meu un glas zicându-mi: “Sapă 
şi mi S-a arătat minunat, în chip tainic, un 

colțişor de pământ în pridvorul mănăstirii. Timpul trecea, iar glasul, şi mai 

puternic şi mai înflăcărat, îmi porunci: 

Atunci i-am arătat acel loc muncitorului pe care îl chemasem în acele zile pentru o 


mică reparaţie. Doar că el nu a vrut să sape în locul pe care glasul lăuntric mi-l 
însemnase. EI voia să sape undeva mai departe. 





























În fața încăpățânării lui, l-am lăsat să sape unde voia, dar am rămas acolo, 
rugându-mă să nu poată plini lucrul, să dea de piatră şi să fie silit să vină la locul 
arătat de tainicul glas. Şi, în sfârşit, în vreme ce el încerca în trei sau patru locuri, 
dădu de fiecare dată de pietre şi până la urmă, se întoarse la locul pe care i-l 
arătasem la început. Acolo - vatră, trei nişe, peretele pe jumătate prăbuşit - totul 
arăta că în acel loc fusese cândva chilia unui monah şi că din ea rămăseseră doar 
ruinele, pentru a ne vorbi de drama care s-a săvârşit în acel loc. Am curăţat locul 
de pietrele care îl acoperiseră şi lucrătorul a început să sape. Era destul de agitat, 
puțin mânios şi mă temeam să nu facă vreo stricăciune. 


I-am zis: 
- Nu te grăbi, nu te obosi, lucrează uşurel. 


Și, ca şi când nu m-ar fi auzit, a continuat să sape în acelaşi fel. 


I-am Spus: 
- Poate că cineva este îngropat aici şi S-ar putea Să Strici ceva. Te rog, fii cu 
luare-aminte! 


Atunci a înţeles şi mi-a zis: 
-Tu chiar crezi că este adevărat ceea ce-ţi trece prin cap? 


Și, într-adevăr, eram atât de sigură, ca şi cum aş fi văzut. Săpând tot mai mult şi 
ajungând la o adâncime de puţin peste 1,7 metri, hârleţul aduse mai întâi la 
lumină craniul omului lui Dumnezeu. Şi, în aceeaşi clipă, o mireasmă de nespus se 
răspândi de jur împrejurul nostru. Muncitorul păli pe dată, limba îi amuţi şi i se 
tăie răsuflarea. 


- Lasă-mă singură, te rog, i-am zis, şi el se îndepărtă. 


Am îngenuncheat cu evlavie şi am îmbrăţişat rămăşiţele sfântului, presimţindu-i 
adânc măreția martiriului. Sufletul meu s-a umplut de bucurie. Aflasem o mare 
comoară. Apoi, înlăturând cu grijă pământul, am descoperit sfintele sale moaşte 
întregi, care, în ciuda şederii lor de multe veacuri în pământ, nu putreziseră. 


Am înțeles că era vorba de un cleric, căci, dând la o parte pământul din dreptul 
sfintelor sale mâini, am zărit marginile mânecii unei rase. Haina nu avea pe ea 
nici cea mai mică urmă de praj, era foarte curată, cusută mai grosolan, cu o 
lucrătură precum cele din vremurile de demult, iar grosimea firului era mai mare 
de un milimetru. Dezvelind locul unde se aflau picioarele, iată din nou tivitura 





























rasei curate, ca şi cea a mânecilor, în vreme ce urma picioarelor sfântului se 
imprimase pe sol. 


N-am ştiut ce să fac mai întâi - să mă bucur, ori să plâng - întrebându-mă cum 
ajunsese omul lui Dumnezeu ca să fie îngropat acolo. Ce se întâmplase? Ce 
văzuseră ochii lui? Mă gândeam că trebuie să se fi întâmplat o dramă cutre- 
murătoare. Am încercat să-i curăț moaştele de noroi, dar oasele mâinii se 
fărâmiţau; ploaia pătrundea în mormânt. De aceea, am aşezat osemintele, aşa cum 
erau, într-o nişă deasupra mormântului. Dar ce să vă spun despre ploaia care 
începu să cadă? S-ar fi zis că cerul arunca frunzulițe argintate cu care îl stropea 
pe Sfânt şi mormântul lui. Era seară, aşa că am citit Vecernia,; eram încă singură 
în acel loc sfânt în care mă călăuzise Dumnezeu. 


Deodată, am auzit paşi care porniseră dinspre mormânt şi înaintau spre curte: au 
ajuns până la uşa bisericii. Erau paşi puternici şi hotărâți şi am simţit că erau ai 
unui bărbat viguros. A fost singurul moment când mi-a fost teamă. Am simţit cum 
tot sângele îmi îngheaţă şi paralizată de spaimă, nici nu m-am putut întoarce 
înapoi. 


Atunci i-am auzit glasul, zicându-mi: 


M-am întors şi l-am văzut: era înalt de statură, cu ochi mici, rotunzi şi cu uşoare 
riduri pe la colțuri. Barba îi acoperea gâtul şi de aici se despărțea într-o parte şi 
în alta şi în faţă, era puţin buclată şi de culoare neagră. Purta îmbrăcăminte 
călugărească, în mâna stângă ţinea o făclie foarte strălucitoare, iar cu mâna Sa 
dreaptă binecuvânta. Sufletul meu se umplu de fericire şi de o bucurie de nespus. 
Am dobândit din nou curaj şi putere. Frica dispăru, l-am simţit aproape de mine şi 
i-am Spus: 

- Jartă-mă, mâine, de îndată ce Dumnezeu va face să răsară zorii zilei, mă voi 
îngriji de tine. 


Într-o clipă s-a făcut nevăzut, iar eu am încheiat în tihnă Vecernia. A doua zi, după 
slujba Ureniei, am luat sfintele moaşte, le-am curăţat, le-am spălat şi le-am pus 
într-o firidă, în Sfântul Altar, aprinzând o candelă alături. În seara aceleaşi zile, l- 
am văzut în somn pe Sfântul bărbat al lui Dumnezeu stând în picioare în biserică, 
în partea dreaptă şi ținând alăturat o icoană strălucitoare, având pe ea chipul lui. 
Icoana era în mărime naturală, îmbrăcată în argint vechi şi lucrată de mână. 
Lângă el se afla un mare policandru sub care am aprins o lumânare de ceară 
curată. 























L-am auzit zicându-mi: 


Cu cât timpul trecea, aveam în mine o nesiguranţă cu privire la cele întâmplate. 
Într-o zi, după Vecernie, când am întins mâna să închid uşa bisericii, am auzit trei 
bătăi, ca şi cum cineva ar fi lovit cu un şirag de mătănii de chihlimbar în uşă. Am 
înțeles că era Sfântul. Am intrat în Altar, unde îi aşezasem sfintele moaşte şi după 
ce am aprins o lumânare, m-am închinat. 


Dar ce să vă spun? Cum aş putea cuprinde în cuvinte Simţământul pe care l-am 
avut înaintea miresmei cereşti care se răspândea din Sfintele moaşte? Un 
adevărat noian mi-a învăluit întreaga fiinţă, am Simţit în mine însămi Raiul, dar 
în acelaşi timp, şi micimea mea în faţa acestei măreţii. 


(din: “Viaţa, arătările, minunile, acatistul şi paraclisul Sfântului Efrem cel nou, 
grabnicul ajutător şi marele făcător de minuni“, editurile Sophia şi Cartea 
Ortodoxă, Bucureşti, 2006, pp. 13-43) 

















